**ИЗЈАВА О УСКЛАЂЕНОСТИ ПРОПИСА СА ПРОПИСИМА ЕВРОПСКЕ УНИЈЕ**

1. Овлашћени предлагач прописа: Влада

Обрађивач: Министарство за рад, запошљавање, борачка и социјална питања

2. Назив прописа

Предлог закона о безбедности и здрављу на раду

Draft Law оn Safety and Health at Work

3. Усклађеност прописа с одредбама Споразума о стабилизацији и придруживању између Европских заједница и њихових држава чланица, са једне стране, и Републике Србије са друге стране („Службени гласник РС”, број 83/08) (у даљем тексту: Споразум):

а) Одредба Споразума која се односи на нормативну садржину прописа,

Поглавље V, Наслов VI – Усклађивање прописа, примена права и правила конкуренције члан 79. Споразума и Наслов VIII – Политике сарадње, члан 101. Споразума.

б) Прелазни рок за усклађивање законодавства према одредбама Споразума,

Одредбама Споразума није дат посебан рок за усклађивање, већ се усклађивање врши у складу са општим роком у складу са чланом 72. Споразума.

в) Оцена испуњености обавезе које произлазе из наведене одредбе Споразума,

Предлогом закона о безбедности и здрављу на раду испуњавају се у потпуности обавезе које произлазе из Споразума.

г) Разлози за делимично испуњавање, односно неиспуњавање обавеза које произлазе из наведене одредбе Споразума,

Нема их.

д) Веза са Националним програмом за усвајање правних тековина Европске уније.

|  |  |  |  |
| --- | --- | --- | --- |
| Национални програм за усвајање правних тековина Европске уније (2018-2021) у делу 3.19. Социјална политика и запошљавање  3.19.2. Безбедност и здравље на раду 2017-319 | Закон о безбедности и здрављу на раду | МРЗСП | 2019/IV |

4. Усклађеност прописа са прописима Европске уније:

а) Навођење одредби примарних извора права Европске уније и оцене усклађености са њима,

Уговор о функционисању Европске уније, Глава X – Социјална политика, члан 153. – потпуно усклађен. Предлог закона о безбедности и здрављу на раду је у складу с одредбама примарних извора права Европске уније и усклађен је са свим начелима која из тих одредаба произлазе;

б) Навођење секундарних извора права Европске уније и оцене усклађености са њима,

|  |  |  |
| --- | --- | --- |
| Celex No.  31989L0391 | Директива Савета 89/391/ЕЕЗ од 12. јуна 1989. године о увођењу мера за подстицање побољшања безбедности и заштите здравља радника на раду  Council Directive 89/391/EEC of 12 June 1989 on the introduction of measures to encourage improvements in the safety and health of workers at work  (OJ L 183, 29.6.1989, p. 1) | Потпуно усклађен |
| Celex No.  32003L0088 | Директива 2003/88/EК Европског парламента и Савета од 4. новембра 2003. о одређеним аспектима организације радног времена  DIRECTIVE 2003/88/EC OF THE EUROPEAN PARLIAMENT AND OF THE COUNCIL of 4 November 2003 concerning certain aspects of the organisation of working time  (OJ L 299, 18.11.2003, p. 9) | Делимично усклађен |

в) Навођење осталих извора права Европске уније и усклађенoст са њима,

/

г) Разлози за делимичну усклађеност, односно неусклађеност,

Предлогом закона о безбедности и здрављу на раду пренета је одредба члана 9.1.а Директиве 2003/88/EК Европског парламента и Савета од 4. новембра 2003. о одређеним видовима организације радног времена, која се односи на здравствене прегледе радника који раде ноћу.

Потпуна усклађеност са овом директивом постићи ће се доношењем Закона о радуу IV кварталу 2021. године.

д) Рок у којем је предвиђено постизање потпуне усклађености прописа са прописима Европске уније.

Рок који је предвиђен Националним програмом за усвајање правних тековина Европске уније је IV квартал 2019. године. Усклађивање се спроведи у предвиђеном року.

5. Уколико не постоје одговарајуће надлежности Европске уније у материји коју регулише пропис, и/или не постоје одговарајући секундарни извори права Европске уније са којима је потребно обезбедити усклађеност, потребно је образложити ту чињеницу. У овом случају, није потребно попуњавати Табелу усклађености прописа. Табелу усклађености није потребно попуњавати и уколико се домаћим прописом не врши пренос одредби секундарног извора права Европске уније већ се искључиво врши примена или спровођење неког захтева који произилази из одредбе секундарног извора права (нпр. Предлогом одлуке о изради стратешке процене утицаја биће спроведена обавеза из члана 4. Директиве 2001/42/ЕЗ, али се не врши и пренос те одредбе директиве).

Постоји одговарајућа надлежност ЕУ, као и одговарајући секундарни извори права Европске уније.

6. Да ли су претходно наведени извори права Европске уније преведени на српски језик?

Да у виду радних превода Министарства за европске интеграције.

7. Да ли је пропис преведен на неки службени језик Европске уније?

Да, Предлог закона о безбедности и здрављу на раду преведен је на енглески језик.

8. Сарадња са Европском унијом и учешће консултаната у изради прописа и њихово мишљење о усклађености.

Предлог закона о безбедности и здрављу на раду је био предмет консултација са Европском којисијом и усвојене су препоруке Европске комисије које су дате 2015. године.